Rak (medicina)

Rak, također poznat kao maligni tumor ili malignitet neoplazma, je grupa bolesti koje uključuju abnormalni rast ćelija s potencijalom napadanja ili širenja na druge dijelove tijela. Nisu svi tumori kancerogeni; benigni tumori se ne šire na druge dijelove tijela. Mogući znaci i simptomi uključuju: novu izraslinu, abnormalno krvarenje, produženi kašalj, neobjašnjivo mršavljenje, i promjene kod stolice, između ostalog. Iako ovi simptomi mogu ukazivati na rak, mogu se javiti i zbog drugih problema. Postoji oko 100 različitih znanih vrsta raka koje pogađaju ljude.

 Uzrok i dijagnoza 
Upotreba duhana je uzrok oko 22% smrtnih slučajeva raka. Dodatnih 10% je izazvano gojaznošću, lošim načinom ishrane, nedostatkom fizičke aktivnosti, i pićem alkoholom. Ostali faktori uključuju određene infekcije, izloženost jonizirajućem zračenju, i zagađivačima okoliša. U razvijenom svijetu gotovo 20% carcinoma je izazvano infekcijama poput hepatitisa B, hepatitisa C, i humanism papiloma virusom. 	Ovi faktori djeluju, barem djelomično, mijenjanjem gena ćelije. Tipično je potrebno mnogo takvih genetskih promjena prije nego što dođe do razvoja raka. Otprilike 5–10% karcinoma je izazvano genetskim defektima naslijeđenim od roditelja osobe. Rak se može otkriti na osnovu određenih znaka i simptoma ili skrining testovima. Nakon toga se obično dalje ispituje medicinskim snimanjem i potvrđuje biopsijom.

Mnogi karcinomi mogu biti spriječeni ne-pušenjem, održavanjem zdrave težine, ne-pretjeranim pijenjem alkohola, jedenjem dovoljno povrća, voća i žitarica, vakcinisanjem protiv određenih zaraznih bolesti, ne-jedenjem previse crvenog mesa, i izbjegavanjem pretjerane izloženosti sunčevim zrakama. Rano otkrivanje skrining testovima je korisno kod raka grlića maternice i raka debelog crijeva. Prednosti skrining testova kod raka dojke su kontroverzne. Rak se često liječi kombinacijom radioterapije, hirurgije, kemoterapije, i ciljane terapije. Tretman boli i simptoma su važni aspekti njege. Palijativna njega je posebno važna kod pacijenata s uznapredovalom bolešću. Šanse za opstanak ovise o vrsti raka i stepenu bolesti na početku liječenja. Kod djece mlađe od 15 godina, dijagnoza stopa preživljavanja od pet godina u razvijenom svijetu je u prosjeku 80%. U Sjedinjenim Državama, prosječna stopa preživljavanja od pet godina kod raka je 66%.

 Epidemiologija 
U 2012. godini, oko 14,1 miliona novih slučajeva raka se pojavilo na globalnom nivou. To je izazvalo oko 8,2 miliona smrtnih slučajeva ili 14,6% od ukupnog broja smrtnih slučajeva kod ljudi. Najčešći tipovi raka kod muškaraca su rak pluća, rak prostate, rak debelog crijeva, i rak želuca, a kod žena, najčešći tipovi raka su rak dojke, rak debelog crijeva, rak pluća, i rak grlića maternice. Rak kože osim melanoma nije uključen u ove statistike, a da jeste, odnosio bi se na barem 40% slučajeva. Kod djece, akutna limfatična leukemija i tumori mozga su najčešći, osim u Africi, gdje se ne-Hodgkinov limfom javlja češće. Godine 2012, oko 165.000 djece mlađe od 15 godina je dijagnosticirano rakom. Rizik od raka se značajno povećava s godinama i mnogi karcinomi se češće javljaju u razvijenim zemljama. Stope su u porastu uz dostizanje starosti većeg broja ljudi i pojavu promjena u načinu života u razvijenom svijetu. Finansijski troškovi raka se procjenjuju na $1,16 triliona američkih dolara godišnje od 2010. godine.

Reference

 Vanjski linkovi 

 https://web.archive.org/web/20120428160807/http://cancerhelp.cancerresearchuk.org/about-cancer/cancer-questions/how-many-different-types-of-cancer-are-there

Kategorija:Onkologija
Kategorija:Karcinom
Kategorija:Bolesti povezane sa starenjem